Pluto (rata-rata 39 SA), sawijining planèt cilik, iku objèk paling gedhé sing dikawruhi ing Sabuk Kuiper. Nalika ditemokaké ing taun 1930, bendha iki dianggep minangka planèt sing kasanga, dhéfinisi iki diganti nalika taun 2006 kanthi diangkaté dhéfinisi formal planèt. Pluto duwé kamiringan orbit cukup èksèntrik (17 drajat saka bidhang èkliptika) lan leté 29,7 SA saka Srengéngé ing titik perihelion (padha leté karo orbit Neptunus) tekan 49,5 SA ing titik aphelion.